La Universitat Popular obri el termini per a la preinscripció als nous cursos monogràfics
21 de desembre 2017

​![](/es-va/Actualidad/PublishingImages/Agost 2015/mini.jpg)  
  

Ja està obert el termini per a la preinscripció dels cursos monogràfics per al pròxim curs 2018 que cada any organitza la Universitat Popular dins del programa de Proximitat Sociocultural. Fins al pròxim 16 de gener (data límit) es podran realitzar totes les preinscripcions que es desitgen.

  
Cal assenyalar que hi ha diverses condicions per a la matriculació: podran matricular-se totes les persones majors de 18 anys, les places seran limitades i seguiran un procediment de sorteig públic. La documentació a portar serà l’imprés de la preinscripció i la fotocòpia del DNI així com també el pagament de la taxa de matriculació, la qual es podrà fer amb targeta de crèdit o mitjançant el document d’autoliquidació.

  
El calendari de matriculació serà, per una banda, a la Casa Municipal de Cultura del Port de Sagunt, el pròxim 22 i 23 de gener per als tallers:

  

\- Mindfulness.

\- Tècniques posturals de gimnàstica oriental Txi-kung II.

\- Estratègies d’ajuda per a disminuir el dolor físic.

\- Tècniques per a reforçar la memòria II

  
Seguidament, els dies 24, 25 i 26 de gener, a la mateixa Casa Municipal de Cultura, es podrà matricular per als següents tallers:

  

\- Aprendre a cuinar de manera senzilla. Receptes bàsiques i saludables

\- Aprén anglés des de zero i de manera creativa

\- Conéixer el patrimoni industrial a través del material gràfic local i visites guiades

\- Taller d’autoedició i disseny de cartells (UJI)

  
Finalment, del 22 al 26 de gener, tot el que vulga, podrà anar al departament de Cultura (C/Reial,65. Sagunt) per matricular-se als tallers de:

  

\- Informàtica des de zero

\- Conéixer i estimar la nostra música tradicional.

\- Aproximació a la riquesa patrimonial del municipi.

\- Taller de preparació d’aperitius i de postres

Pel que fa al sorteig dels cursos que tenen llista d’espera, es realitzarà el 18 de gener al departament de Cultura (Camí Reial, 65. 1r pis) a les 9.00 hores. I a l'endemà, es realitzarà la publicació de les llistes amb tots els admesos al tauler d’anuncis de la Casa Municipal de Cultura, al tauler d’anuncis del departament de Cultura i en el web de l’Ajuntament: www.aytosagunto.es. Cal assenyalar que només es publicaran les llistes resultants del sorteig, amb la lletra corresponent a cada curs. Si el curs no figura en la relació és perquè totes les persones inscrites han estat acceptades en el curs.

  
A més a més dels cursos monogràfics, el programa també comptarà amb la realització de fins a un total de 9 xerrades i 1 seminari:

\- La crítica constructiva com a element de comunicació.

\- Tècniques per a l’autocontrol emocional.

\- Saber alimentar-se d’una manera adequada.

\- Sagunt, Patrimoni de la Humanitat.

\- Ser persones positives i actives davant els problemes.

\- Estratègies antiestrés per a les persones cuidadores.

\- Tècniques per a l’autocontrol emocional.

\- Saber alimentar-se d’una manera adequada.

\- Estratègies anticonsum. Previsió i estalvi en les despeses de la llar.

El seminari que inclou el programa és: Internet pràctic: Tot el que necessites saber per a moure’t digitalment de manera àgil i productiva a través del mòbil i la tauleta.

Per poder rebre més informació, els interessats podran telefonar al 96 265 58 72 o també al 96 265 58 68. A més a més hi ha llibrets informatius distribuïts per diferents espais públics: Ajuntament de Sagunt, Centre Social Antic Sanatori, EPA, Tinència d’Alcaldia, Casa de Cultura Municipal, Biblioteques, C.C. Mario Monreal, etc.

  

![](/media/ixtbyyzn/63-cursos-monograficos.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-obri-el-termini-per-a-la-preinscripcio-als-nous-cursos-monografics/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-obri-el-termini-per-a-la-preinscripcio-als-nous-cursos-monografics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-obri-el-termini-per-a-la-preinscripcio-als-nous-cursos-monografics/ "Linked In")
*   [](mailto:?body=https://aytosagunto.es/va/actualitat/la-universitat-popular-obri-el-termini-per-a-la-preinscripcio-als-nous-cursos-monografics/)